***ΚΕΦΑΛΑΙΟ 13***

1. **Διορθώστε τα ορθογραφικά λάθη των παρακάτω λέξεων: (ένα λάθος σε κάθε λέξη)**

|  |  |  |  |  |  |
| --- | --- | --- | --- | --- | --- |
| οικογένια: | οικογένεια | μητρότιτα: | μητρότητα | σινοικία: | συνοικία |
| σύζηγος: | σύζυγος | παιδαγογικός: | παιδαγωγικός | πεδίατρος: | παιδίατρος |
| νίφη: | νύφη | οικώτροφος: | οικότροφος | μητρώπολη: | μητρόπολη |

1. **Ξαναγράψτε τις παρακάτω προτάσεις αντικαθιστώντας τις υπογραμμισμένες φράσεις με λέξεις σε γενική πτώση:**

Α) Φαινόταν στο πρόσωπό του η μελαγχολία από την ήττα.

 Φαινόταν στο πρόσωπό του η μελαγχολία της ήττας

Β) Δουλεύει σε κατάστημα που πουλάει έπιπλα.

 Δουλεύει σε κατάστημα επίπλων

Γ) Το σπίτι όπου μένει ο πρέσβης βρίσκεται στο Ψυχικό.

 Το σπίτι του πρέσβη βρίσκεται στο Ψυχικό

Δ) Έφαγε μια σαλάτα με λαχανικά.

 Έφαγε μια σαλάτα λαχανικών

Ε) Ο κος Αποστόλου είναι καθηγητής που διδάσκει στο πανεπιστήμιο.

 Ο κος Αποστόλου είναι καθηγητής πανεπιστημίου

Στ) Το νερό που τρέχει από τη βρύση δεν είναι πόσιμο.

 Το νερό της βρύσης δεν είναι πόσιμο.

1. **Να αντικαταστήσετε τις υπογραμμισμένες φράσεις των παρακάτω προτάσεων με αντωνυμίες σε γενική πτώση:**

Α) Πρότειναν στο Θοδωρή μια καινούρια δουλειά.

 Του πρότειναν μια καινούρια δουλειά

Β) Κάνε σε μένα τη χάρη να φέρεις σε μένα λίγο νερό.

 Κάνε μου τη χάρη να μου φέρεις λίγο νερό.

Γ) Είπαν στη Ράνια να παραιτηθεί.

 Της είπαν να παραιτηθεί

Δ) Έχει ξανασυμβεί σε σένα κάτι τέτοιο;

 Σου έχει ξανασυμβεί κάτι τέτοιο;

Ε) Ένας κορμός δέντρου χρησίμευε σε αυτούς για κάθισμα.

 Ένας κορμός δέντρου τους χρησίμευε για κάθισμα.

1. **Γράψτε μέσα στην παρένθεση το είδος της σύνδεσης των παρακάτω προτάσεων:**

Α) Να πάρεις τα λεφτά και να πας για ψώνια. (παρατακτική )

Β) Άνοιξε το τετράδιο να γράψεις την άσκηση. ( υποτακτική )

Γ) Ντύθηκε, στολίστηκε, βγήκε βόλτα στην παραλία. (ασύνδετο σχήμα )

Δ) Ούτε μου μιλάει ούτε με χαιρετάει. (παρατακτική )

Ε) Όταν περάσει ο καιρός, θα με θυμηθείς. (υποτακτική )

Στ) Αν θυμηθείς τη διεύθυνση, τηλεφώνησέ μου. (υποτακτική )

Ζ) Είτε έρθεις είτε δεν έρθεις εγώ θα πάω. (παρατακτική )

1. **Να ξαναγράψετε τις παρακάτω προτάσεις ενώνοντάς τες σε μία και χρησιμοποιώντας τους συνδέσμους των παρενθέσεων:**

Α) Ο Γιώργος δεν ήρθε μαζί μας. Ήταν κουρασμένος. (επειδή)

 Ο Γιώργος δεν ήρθε μαζί μας επειδή ήταν κουρασμένος.

Β) Έφτασα καθυστερημένος. Πρόλαβα το συμβούλιο. (μολονότι)

 Πρόλαβα το συμβούλιο μολονότι έφτασα καθυστερημένος.

Γ) Συζητούσαν. Την έπιασαν τα κλάματα. (την ώρα που)

 Την έπιασαν τα κλάματα την ώρα που συζητούσαν.

Δ) Μας γνώριζαν. Δε μας μιλούσαν. (αν και)

 Δε μας μιλούσαν αν και μας γνώριζαν.

Ε) Θα ταξιδέψω τελικά με το τρένο. Θα φύγει τα ξημερώματα. (που)

Θα ταξιδέψω τελικά με το τρένο που θα φύγει τα ξημερώματα.

1. **Αναγνωρίστε το είδος των παρακάτω προτάσεων:**

Α) Όταν άκουσε τη φωνή του, έβαλε τα κλάματα. ( χρονική )

Β) Ρίξε λίγο νερό, ώστε ν’ αραιώσει το διάλυμα. (αποτελεσματική )

Γ) Ο μηχανικός ανέβηκε στο γιαπί, για να ελέγξει την πορεία των εργασιών. ( τελική )

Δ) Αν πάρεις αυτό το δρόμο, θα βγεις κατευθείαν στην πλατεία. (υποθετική )

Ε) Ανησυχούσε πολύ, γιατί είχε καιρό να μάθει νέα του. (αιτιολογική )

Στ) Προτιμώ το ανάμεικτο παγωτό, που έχει διάφορες γεύσεις. (αναφορική )

1. **Να συμπληρώσετε τα κενά επιλέγοντας την κατάλληλη πρόταση από την παρένθεση:**

( ενώ δεν είχε τα απαραίτητα προσόντα, αλλά αυτός δε μου απαντάει, κι αν ακόμα δεχτείς, ωστόσο δεν είπε τίποτα, όμως δε διαβάζει, μολονότι αρκετά γερασμένη )

Α) Τον ρωτώ συνέχεια, αλλά αυτός δε μου απαντάει.

Β) Ήταν ακόμη όμορφη, μολονότι αρκετά γερασμένη.

Γ) Κατάλαβε ότι ήταν ψέμα, ωστόσο δεν είπε τίποτα.

Δ) Τον προσέλαβαν, ενώ δεν είχε τα απαραίτητα προσόντα.

Ε) Κι αν ακόμα δεχτείς, πρέπει να τους πεις τις αντιρρήσεις σου.

Στ Είναι πανέξυπνος, όμως δε διαβάζει.

1. **Να συμπληρώσετε τα κενά του παρακάτω κειμένου επιλέγοντας τον κατάλληλο σύνδεσμο από την παρένθεση:**

( ~~μόλις,~~ ~~και~~, μόλις~~, να~~, ~~για να~~, ~~λοιπόν~~, ~~καθώς~~, ~~ενώ~~, ~~που,~~ ~~πως~~, ~~όπως~~ )

Οι ναυαγοί, μόλις αντίκρισαν από μακριά τη στεριά, άρχισαν να συνειδητοποιούν πως έχουν σωθεί. Ενώ όλες τις προηγούμενες μέρες βρίσκονταν σε κατάσταση σοκ, τώρα άρχισαν να συνέρχονται και ένιωθαν να τους πλημμυρίζουν αλλόκοτα συναισθήματα. Έτσι, λοιπόν έβαλαν τα κλάματα. Τα νεύρα τους ήταν τόσο τεντωμένα, , που , μόλις χαλάρωσαν, άρχισαν να κλαίνε από χαρά και συγκίνηση καθώς γλίτωσαν από το θάνατο.

Οι γλάροι, όπως βουτούσαν , για να πιάσουν ψάρια, έμοιαζαν με λευκά κρίνα που άνθιζαν και ξεπρόβαλλαν μέσα από το νερό.

Κ Α Λ Η Ε Π Ι Τ Υ Χ Ι Α ! ! !